text: Dramatisk opgør i Sønderborg
  28 februar 2010 kl. 12.41
  En 24-årig mand fra Sønderborg blev i morges skudt i brystet. 
  Den 24-årige opsøgte en 20-årig mand fra Sønderborg i en lejlighed i Mellemgade i Sønderborg. Der opstod uenighed, og den 20-årige fik flere knivstik. Derefter blev den 24-årige så skudt i brystet.
  Syd- og Sønderjyllands Politi blev alarmeret klokken 07.16 og er i gang med at klarlægge omstændighederne omkring sagen. Den 20-årige opsøgte selv en skadestue for at blive behandlet, mens den 24-årige i ambulance blev bragt til Aabenraa Sygehus.
  Der foreligger i øjeblikket ingen informationer om motivet til knivstikkeri og skudepisoden. Politiet vurderer dog, at sagen ikke har relationer til bandekriminalitet
  